هندوستان ده 19 می کونی گه قدر دوام ایته دیگن 7 باسقیچده بولیب اوته دیگن پارلمان سیلاو لری نینگ بیرینچی روندی باشله دی.
بیرینچی رونده ده 18 ایالت بیلن 2 بیرلیک توپراغیده یشیاتگن کیشی لر 91 کرسی اوچون رای بیره دی.
19 می کونی گه قدر دوام ایته دیگن اوشبو پارلمان سیلاو لری دایره سیده تقریباً 900 میلیون کیشی نینگ رای بیریشی کوتیلماقده.
خلق مجلسی اعضالری دن 523 نفری ایالتلرده, 20 کیشی سی ایسه بیرلیک توپراق لری دیب اتلگن اوزی گه خاص رهبریت گه ایگه 7 منطقه ده بولیب اوته دیگن سیلاو لر بیلن سیله نه دی.
جمهوررئیس اوشبو مجلس نینگ ایککی عضوی نی هندوستان ده گی انگلیس جمعیتی اعضالری آره سیدن تعین قیله دی.
هندوستان سیلاو کمیسیونی, 29 ایالتده گی اوشبو سیلاو لر نینگ 19 می کونی گه قدر 7 باسقیچده بولیب اوته دیگن لیگی نی بیلدیرگن ایدی.
بیرینچی باسقیچی بوگون باشله گن اوشبو سیلاو لرنینگ قالگن باسقیچ لری ایسه 18, 23 و 29 اپریل بیلن 6, 12 و 19 می کون لریده بولیب اوته دی.
سیلاو نتیجه لری نینگ 23 می کونیده اعلان قیلینیشی کوتیلماقده.
حادثه پایتخت تاشکینت ده یوزبیرگن
